A **HÖOK Stipendium Hungaricum Mentorhálózata**

felvételt hirdet **mentor**i szerep (2018/2019-es tanév) betöltésére vonatkozóan

Kedves Hallgatók,

A HÖOK Stipendium Hungaricum Mentorhálózata országosan felvételt hirdet a Stipendium Hungaricum ösztöndíjprogrammal Magyarországra érkező hallgatók integrációs, kortárs segítői feladatellátására a 2018/2019-es tanévre vonatkozóan.

**A jelentkezés benyújtásának határideje: 2018. június 20. (szerda)**

A jelentkezés benyújtásának módja: *elektronikusan, önéletrajz és motivációs levél megküldésével angol és magyar nyelven egyaránt az* *shmh@hook.hu* *címre.*

 ***A jelentkezést követően minden jelentkező visszaigazoló e-mailt kap.*** A rendszer olykor spam, levélszemét kategóriába sorolja a visszaigazoló e-mailt. Amennyiben két napon belül nem érkezik meg a visszaigazoló levél, javasoljuk a spam levelek mappa megtekintését is, vagy egy e-mail küldését a problémáról az shmh@hook.hu címre. Ezután utánanézünk a jelentkezésnek.

Amennyiben bármilyen kérdésetek van, írjatok az shmh@hook.hu e-mail címre!

Sikeres pályázást kívánunk!

***Ellátandó feladat***

* A mentor azonos intézményben tanuló felsőbb éves hallgató, aki segíti a rábízott külföldi diák intézményi integrációját: a diák megérkezését követően folyamatosan kapcsolatot tart vele, tájékoztatja az aktuális intézményi pályázatokról, ösztöndíjakról, az intézményi tanulmányi rendszerről, valamint segíti a diákéletbe való bekapcsolódását.
* Egy mentor több hallgatót is segíthet, mely feladatellátásért javadalmazásban részesül.
* A felvételt nyert mentorok 10 hónapra- egy tanévre - vállalják mentori tevékenységüket, mely időszak alatt aktív hallgatói jogviszonnyal kell rendelkezniük.
* A mentor vállalja, hogy a mentorált hallgatókkal kapcsolatos, saját felelősségi körben nem rendezhető ügyeket továbbítja a hálózatvezetés irányába.
* A mentor vállalja, hogy megbízása idején folyamatosan kapcsolatot tart az intézmény vezető mentorával, és a munkájához tartozó adminisztrációs feladatokat maradéktalanul teljesíti, munkájáról havi rendszerességgel írásbeli beszámolót készít.
* A mentor vállalja, hogy legjobb tudásának megfelelően, aktívan részt vesz a mentorhálózat által szervezett mentori kompetenciákat fejlesztő képzéseken, valamint az országimázs építő eseményeken.

***Pályázati feltételek***

* Mentornak jelentkezhet minden olyan nappali tagozatos hallgató, **aki nem első tanévét kezdi a felsőoktatásban** (alapképzés, mesterképzés, egységes osztatlan képzés vagy felsőoktatási szakképzés) **a 2018/2019-es tanévben**.
* A Stipendium Hungaricum mentorhálózat munkanyelve angol, így a legalább középszintű angol nyelvtudás a jelentkezés kritériumát képezi.
* A jelentkezők vállalják, hogy amennyiben a mentorfelvételt sikeresen teljesítik, részt vesznek a Mentorhálózat által **szervezett Mentor Táborban**; ahol a szállást, étkezést és képzést a Mentorhálózat biztosítja számukra.
* A mentorok tevékenységükért díjazásban részesülnek, amennyiben vállalt feladataikat teljesítik.

***A jelentkezés elbírálásának módja, rendje***

* **2018. június 22-ig** minden jelentkező visszaigazolást kap arról, hogy jelentkezése a mentorhálózat vezetése által milyen bírálatban részesült, melyet amennyiben indokolt, személyes interjú, felvételi követ.
* A mentornak jelentkező hallgatók a júliusi Mentor Táborban való részvételről - a mentor felvételi lezárta után - júniusban kapnak értesítőt e-mailben - a jelentkezésükkor megadott e-mail címre (javasoljuk gmail-es cím megadását).

*Budapest, 2018. június.6*